แรงขายทำกำไรฉุด SET ปิดร่วงกว่า12จุด หลุดแนวรับ1,750จุด ฟาก”ดาวน์ฟิวเจอส์”ดิ่งเกือบ100จุด
แรงขายทำกำไรฉุด SET ปิดร่วงกว่า12จุด หลุดแนวรับ1,750จุด ฟาก"ดาวน์ฟิวเจอส์"ดิ่งเกือบ100จุด โดยดัชนีปิดตลาดวันนี้ที่ระดับ 1,748.09 จุด ลบ 12.38 จุด หรือ 0.70% มูลค่าการซื้อขาย 6.42 หมื่นล้านบาท
2 ต.ค. 2561

ผู้สื่อข่าวรายงานว่า ดัชนีปิดตลาดวันนี้ ที่ระดับ 1,748.09 จุด ลบ 12.38 จุด หรือ 0.70% มูลค่าการซื้อขาย 6.42 หมื่นล้านบาท ขณะที่ดัชนีดาวโจนส์ล่วงหน้า (Dow Jones Futures) ณ เวลา 17.30 น. (ตามเวลาประเทศไทย) ลบ 92 จุด หรือ 0.34% สู่ระดับ 26,586.00 จุด
10 หุ้นกดดัชนีวันนี้

ด้าน นายวิจิตร อารยะพิศิษฐ ผู้อำนวยการฝ่ายวิจัย บล.เมย์แบงก์ กิมเอ็ง (ประเทศไทย) เปิดเผยกับ “ข่าวหุ้นธุรกิจออนไลน์” ว่าภาวะตลาดฯวันนี้ ดัชนีปรับย่อตัวลงมาจากแรงขายทำกำไรในหุ้นที่มีการปรับตัวเพิ่มขึ้นค่อนข้างแรงก่อนหน้านี้
อีกทั้งยังมีปัจจัยต่างประเทศจากประเด็นทางการเมืองของอิตาลี จากกรณีที่รัฐบาลอิตาลีเห็นชอบการขาดดุลงบประมาณในปีงบฯ 2562 ที่ 2.4% ของ GDP เพื่อนำไปใช้จ่ายในโครงการประชานิยม โดยการขาดดุลดังกล่าวมากกว่าแผนที่รัฐมนตรีเศรษฐกิจเสนอที่ไม่เกิน 1.6% ของ GDP และมากกว่าแผนเดิม (ที่ 0.8% ของ GDP) ถึงสามเท่า สร้างความกังวลเกี่ยวกับฐานะการคลัง ต้นทุนการกู้ยืม และความสามารถในการชำระหนี้ในอนาคต ในปัจจุบันหนี้ภาครัฐของอิตาลีสูงถึง 130% ต่อ GDP ซึ่งเป็นแรงกดดันในเชิง Sentiment
อย่างไรก็ตาม ภาพรวมของตลาดฯในวันนี้เป็นลักษณะของการปรับฐานในช่วงสั้นเท่านั้น เนื่องจากมองว่าโดยภาพรวมตลาดฯบ้านเรายังคงดีอยู่
สำหรับแนวโน้มภาวะตลาดฯในวันพรุ่งนี้ (3 ต.ค.) คาดว่าดัชนีฯอยู่ในกรอบของการย่อแล้วรอลุ้นดีด โดยมองภาพรวมจากการที่ตลาดหุ้นยุโรปเปิดในแดนลบ จึงมองว่าตลาดฯทางสหรัฐฯก็มีโอกาสทีจะยืนในแดนลบเช่นกัน อีกทั้งหากหุ้นใหญ่อย่าง PTT และ PTTEP มีการปรับฐาน จะส่งผลให้ดัชนีตลาดหุ้นไทยถอยอีกวัน โดยมองภาพรวมเป็นการปรับฐานเล็กๆ
โดยแนะนำกลยุทธ์การลงทุนในลักษณะ “ย่อตั้งรับ” และ “ทยอยสะสม” พร้อมให้แนวรับที่ 1,735 จุด แนวต้าน 1,760 จุด
 
ส่วนหลักทรัพย์ที่มีมูลค่าการซื้อขายสูงสุด 5 อันดันแรก ได้แก่
PTT มูลค่าการซื้อขาย 4,150.29 ล้านบาท ปิดที่ 54.50 บาท ลดลง 0.25 บาท
PTTEP มูลค่าการซื้อขาย 3,157.04 ล้านบาท ปิดที่ 156.50 บาท ลดลง 3.50 บาท
CPALL มูลค่าการซื้อขาย 3,057.91 ล้านบาท ปิดที่ 69.75 บาท เพิ่มขึ้น 0.25 บาท
AOT มูลค่าการซื้อขาย 2,136.84 ล้านบาท ปิดที่ 64.50 ลดลง 0.50 บาท
PTTGC มูลค่าการซื้อขาย 1,962.34 ล้านบาท ปิดที่ 80.75 บาท ลดลง 1 บาท
 
ตลาดหุ้นเอเชีย
